laion/Wikipedia-Exotic huggingface dataset:
ইকবাল কাশিম

মোহাম্মদ ইকবাল কাশিম (উর্দু: محمد اقبال قاسم‎‎; জন্ম: ৬ আগস্ট, ১৯৫৩) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন ইকবাল কাশিম। ১৯৭১-৭২ মৌসুম থেকে ১৯৯২-৯৩ মৌসুম পর্যন্ত ইকবাল কাশিমের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পঞ্চাশটি টেস্ট ও পনেরোটি একদিনের আন্তর্জাতিকে অংশগ্রহণ করেছেন ইকবাল কাশিম। ২৪ ডিসেম্বর, ১৯৭৬ তারিখে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ অক্টোবর, ১৯৮৮ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি। ১৯৮৭ সালে ভারত গমন করেন। ব্যাঙ্গালোরে সিরিজের পঞ্চম টেস্টে দূর্দান্ত খেলে দলকে স্মরণীয় জয় এনে দেন। এরফলে ভারতের মাটিতে পাকিস্তানের প্রথম সিরিজ বিজয় নিশ্চিত হয়। খেলায় তিনি ১২১ রান খরচায় নয় উইকেট পান। তন্মধ্যে, ৯৬ রান সংগ্রহকারী সুনীল গাভাস্কারের উইকেট লাভ করেছিলেন তিনি। সমগ্র খেলোয়াড়ী জীবন শেষে অংশগ্রহণকৃত ৫০ টেস্টে ১৭১ উইকেট লাভ করেছেন। খেলা প্রতি উইকেট সংগ্রহের হার প্রায় ৩.৫। নিখুঁতভাবে বোলিং করতেন। ফলশ্রুতিতে প্রতি ওভারে ২.২১ গড়ে রান দিয়েছিলেন তিনি। ধীর স্বভাব ও কৌণিক ভঙ্গীমায় আম্পায়ার ও স্ট্যাম্পের মাঝামাঝি এলাকা পাড়ি দিয়ে বোলিং কর্মে অগ্রসর হতেন ইকবাল কাশিম। বলকে তিনি দ্রুতলয় থেকে সাধারণের দিকে নিয়ে যেতেন। বিরাটভাবে বাঁক খাওয়াতে না পারলেও ব্যাটসম্যানকে বলে পেস আনয়ণের মাধ্যমে বিভ্রান্তিতে ফেলে দিতেন। ধীরগতিসম্পন্ন পাকিস্তানি বোলারদের মধ্যে আবদুল কাদিরই কেবল তার তুলনায় অধিক টেস্টে অংশগ্রহণ করতে পেরেছিলেন। দলীয় সঙ্গী আবদুল কাদিরের সাফল্যে প্রায়শঃই তার সফলতা ম্লান হয়ে পড়তো। তবে, গড় ও স্ট্রাইক রেটে তার তুলনায় এগিয়ে ছিলেন তিনি। ছোটখাটো গড়নের অধিকারী ছিলেন তিনি। বলে ফ্লাইট আনয়ণের চেয়ে নিখুঁততার দিকে অধিক মনোনিবেশ ঘটাতেন। ওভারে দুইয়ের অধিক বলে ফ্লাইট দিতেন না। এক দশকের অধিক সময়ে পাকিস্তান দলের নিয়মিত সদস্যের মর্যাদা পেয়েছেন। ব্যাটিংয়ে মোটেই সুবিধে করতে পারেননি। তবে, কাছাকাছি এলাকায় ফিল্ডিং করে মাঝে-মধ্যেই দর্শনীয় ভাব সৃষ্টি করতেন। ক্রিকেট খেলোয়াড়ী জীবন থেকে অবসর গ্রহণের পর প্রশাসনের দিকে ঝুঁকে পড়েন। ২০১২ সালে পাকিস্তান দল নির্বাচকমণ্ডলীর প্রধান হিসেবে মনোনীত হন। Iqbal Qasim named Pakistan chief selector Retrieved 5 December 2013. মঈন খান ওয়াকার হাসান পাকিস্তান ক্রিকেট বোর্ড পাকিস্তানি টেস্ট ক্রিকেটারদের তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ইকবাল কাশিম (ইংরেজি) ক্রিকেটআর্কাইভে ইকবাল কাশিম (সদস্যতা প্রয়োজনীয়) (ইংরেজি)
কাজি গোলাম মহিউদ্দিন ফারুকী

নবাব স্যার কাজি গোলাম মহিউদ্দিন ফারুকী (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন। মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন। মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন। ১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন। মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন। সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে। মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন। "ফারুকী, নবাব স্যার কে.জি.এম"। বাংলাপিডিয়া। সংগ্রহের তারিখ ১৫ জানুয়ারি ২০২০।  "প্রখ্যাত ব্যক্তিত্ব"। সরাইল উপজেলা (ইংরেজি ভাষায়)। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২০।
আশীষ কাপুর

আশীষ রাকেশ কাপুর (উচ্চারণ; তামিল: ஆசிஷ் கபூர்; জন্ম: ২৫ মার্চ, ১৯৭১) তামিলনাড়ুর মাদ্রাজ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হিমাচলপ্রদেশ, পাঞ্জাব, রাজস্থান, তামিলনাড়ু ও ত্রিপুরা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আশীষ কাপুর। ১৯৮৯-৯০ মৌসুম থেকে আশীষ কাপুরের প্রথম-শ্রেণীর খেলোয়াড়ী জীবন চলমান ছিল। ডানহাতি অফ স্পিন বোলিং করতেন। পাঞ্জাব দলে অল-রাউন্ডার হিসেবে সুনাম কুড়ান। ঘরোয়া ক্রিকেটে ক্রমাগত সুন্দর ক্রীড়াশৈলী প্রদর্শন সত্ত্বেও রহস্যজনক কারণে দল নির্বাচকমণ্ডলীর কৃপাদৃষ্টি আকর্ষণে সক্ষমতা দেখাতে পারেননি তিনি। বলকে বিভিন্নভাবে ফেলতে পারতেন। সর্বদাই মিতব্যয়ী ভাব বজায় রেখেছিলেন। ব্যাট হাতে নিয়ে খাঁটিমানের ভাব বজায় রাখতেন। সচরাচর ৭ নম্বরে ব্যাটিংয়ে নামতেন। তবে, ব্যাটিং উদ্বোধনে নেমে যথেষ্ট পরিচিতি লাভ করেছিলেন তিনি। তামিলনাড়ু দলের পক্ষে রঞ্জী ট্রফি প্রতিযোগিতায় খেলার সুযোগ না পাওয়ায় পাঞ্জাব দলের সদস্য হন। ১৯৯৮-৯৯ মৌসুমে পাঞ্জাব থেকে রাজস্থানের দিকে চলে যান। এরপর রাজস্থানে খেলেন। সেখানে তিনি অধিনায়ক হিসেবে কিছুটা সফলতার স্বাক্ষর রাখেন। দৃশ্যতঃ দলে স্থায়ী আসন গাড়তে পারেননি তিনি। অবশেষে ১৯৯৯-২০০০ মৌসুমে তামিলনাড়ু দলে খেলতে সমর্থ হন। ঐ মৌসুমে দলের সর্বোচ্চ উইকেট সংগ্রাহকে পরিণত হয়েছিলেন তিনি। সমগ্র খেলোয়াড়ী জীবনে চারটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন আশীষ কাপুর। ১০ ডিসেম্বর, ১৯৯৪ তারিখে মোহালিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৯৬ তারিখে কানপুরে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি। ভারতের পক্ষে প্রতিনিধিত্বকারী ২০১তম টেস্ট খেলোয়াড়ের মর্যাদা লাভ করেছেন। একদিনের ক্রিকেটে প্রতিশ্রুতিশীলতার স্বাক্ষর রাখেন। ফলশ্রুতিতে ভারতীয় দলের সদস্যরূপে বিশ্বকাপে খেলার জন্যে মনোনীত হন। ১৯৯৬ সালের ক্রিকেট বিশ্বকাপে ভারত দলের অন্যতম সদস্য ছিলেন তিনি। তবে, শ্রীলঙ্কা দলের কাছে ভারতের পরাজয়ের ফলে দলের বাইরে চলে আসতে হয় ও দল থেকে বাদ পড়েন। ২০০০ সালের পর তাকে আর ভারতের ওডিআই দলে খেলতে দেখা যায়নি। ২০১৮ সালে ভারতের জুনিয়র দল নির্বাচকমণ্ডলীর সভাপতি হিসেবে মনোনীত হন। List of India Test Cricketers "India – Test Batting Averages"। ESPNCricinfo। সংগ্রহের তারিখ ১৩ জানুয়ারি ২০২০।  "India – Test Bowling Averages"। ESPNCricinfo। সংগ্রহের তারিখ ১৩ জানুয়ারি ২০২০।  নয়ন মোঙ্গিয়া অশোক গন্দোত্রা ১৯৯৬ ক্রিকেট বিশ্বকাপ দলসমূহ ভারতীয় টেস্ট ক্রিকেটারদের তালিকা ভারতীয় একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে আশীষ কাপুর (ইংরেজি) ক্রিকেটআর্কাইভে আশীষ কাপুর (সদস্যতা প্রয়োজনীয়) (ইংরেজি)
তিন বোন

তিন বোন (রুশ: Три сeстры́, প্রতিবর্ণীকৃত: ত্রি সেস্ত্রি, ইংরেজি: Three Sisters) হল রুশ নাট্যকার আন্তন চেখভ রচিত একটি নাতক। এটি ১৯০০ সালে রচিত হয় এবং ১৯০১ সালে প্রথম মস্কো আর্ট থিয়েটারে মঞ্চস্থ হয়। এটি দ্য সিগাল, আঙ্কল ভানিয়া ও দ্য চেরি অরচার্ড-এর পাশাপাশি চেখভের প্রধানতম চারটি ধ্রুপদী নাটকের একটি। ওলগা সের্গেয়েভ্‌না প্রোজরভা মারিয়া সের্গেইভ্‌না কুলিজিনা ইরিনা সের্গেয়েভ্‌না প্রোজরভা আন্দ্রেই সের্গেয়েভিচ প্রোজরভ নাতাশা ইভানভ্‌না ফিওদর ইলিচ কুলিজিন আলেকসান্দ্র্‌ ইগ্নাতিয়েভিচ ভের্শিনিন - গোলন্দাজ বাহিনির লেফটেন্যান্ট কর্নেল ও দার্শনিক। ব্যারন নিকলাই ল্ভোভিচ তুজেনবাচ - সেনাবাহিনীর একজন লেফটেন্যান্ট। স্টাফ ক্যাপ্টেন ভাসিলি ভাসিলিয়েভিচ সলিয়নি - সেনাবাহিনীর একজন ক্যাপ্টেন। ইভান রোমানোভিচ চেবুতিকিন - ৬০ বছর বয়সী সেনবাহিনীর ডাক্তার। আলেক্সেই পেত্রোভিচ ফেদতিক - উপ-লেফটেন্যান্ট ভ্লাদিমির কার্লোভিচ রোদ - উপ-লেফটেন্যান্ট ও হাই স্কুলের ড্রিল কোচ। ফেরাপন্ত - স্থানীয় কাউন্সিল অফিসের দ্বাররক্ষক। আনফিসা - প্রোজরভ পরিবারের জন্য আজীবন কাজ করে যাওয়া সাবেক সেবিকা। রুশ ভাষায় লিখিত ত্রি সেস্ত্রি নাটকটি তিন বোন নামে বাংলায় অনুবাদ করেন জি এইচ হাবীব। ব্লুম, হ্যারল্ড (৩১ অক্টোবর ২০০৩)। Genius (পুনর্মুদ্রণ সংস্করণ)। গ্র্যান্ড সেন্ট্রাল পাবলিশিং। আইএসবিএন 978-0446691291।  ২৫ শে আগস্ট শাশ্বতিকীর অনুবাদ সংখ্যায় প্রকাশিত। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Three Sisters উইকিমিডিয়া কমন্সে The Three Sisters সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে Three Sisters Oxquarry Books, an English translation of Three Sisters Project Gutenberg, English translations of several Chekhov plays, including Three Sisters Full text of Three Sisters (রুশ ভাষায়) The Three Sisters লিব্রিভক্সে পাবলিক ডোমেইন অডিওবই (ইংরেজি) Three Sisters from Czech theatre 'Divadlo na Fidlovačce', Prague টেমপ্লেট:থ্রি সিস্টার্স
ময়ূরী চিংড়িবাহার

পারিভাষিক নাম ময়ূরী চিংড়িবাহার কিংবা ওডোন্‌টুডেক্‌টেলাস সিলিরাস (Odontodactylus scyllarus) বৈজ্ঞানিক নামধারী এ প্রাণীটি পিকক ম্যান্টিস চিংড়ি, হার্লেকুইন ম্যান্টিস চিংড়ি, পেইন্টেড ম্যান্টিস চিংড়ি, ক্লাউন ম্যান্টিস চিংড়ি ইত্যাদি নামেও পরিচিতি। এটি ইন্দোপ্যাসিফিক অঞ্চলের গুয়াম হতে পূর্ব আফ্রিকা পর্যন্ত বিস্তৃত এলাকার বৃহত্তর স্থানীয় একটি চিংড়িবাহার প্রজাতি। লবণাক্ত জলের অ্যাকুরিয়াম কারবারে, এটি এর আকর্ষণীয়তা এবং অন্যদের বিপজ্জনক পতঙ্গ হওয়ার জন্য বিশেষভাবে সমাদৃত হয়। ময়ূরী চিংড়িবাহার বা ময়ূরী বর্ণবাহার একটি অন্যতম বৃহত্তম, অধিক বর্ণিল পরিচিত প্রজাতি। এর নাম চিংড়ি হলেও এটি মুলত চিংড়ি নয় এক প্রকার চিংড়িবাহার। সাধারণত এদের আকার ৩ থেকে ১৮ সেমি (১.২ থেকে ৭.১ ইঞ্চি) পর্যন্ত হয়ে থাকে। কমলা পা ও লিওপার্ডন্যায় দাগবিশিষ্ট সম্মুখভাগওয়ালা চিংড়িবাহার এমনিতে সবুজ বর্ণের হয়ে থাকে। চক্রাকার মেরুকৃত আলো দেখার ক্ষমতাই এদের নিয়ে গবেষণার জন্য অধিক আগ্রহী ও গবেষণা পরিচালিত করেছে। এ ক্ষমতা রপ্ত করার মাধ্যমে সিডি এবং অনুরূপ অপটিক্যাল তথ্য-স্টোরেজ ডিভাইসগুলি পড়ার জন্য আমাদের বেগ পেতে হবে না। Roy Caldwell। "Species: Odontodactylus scyllarus"। Roy's List of Stomatopods for the Aquarium। সংগ্রহের তারিখ জুলাই ১৮, ২০০৬।  John Roach (জুন ২৭, ২০১১)। "Shrimp eyes inspire optical tech"। MSNBC। জুন ৩০, ২০১১ তারিখে মূল থেকে আর্কাইভ করা। সংগ্রহের তারিখ জুন ২৮, ২০১১।  Yi-Jun Jen; Akhlesh Lakhtakia; Ching-Wei Yu; Chia-Feng Lin; Meng-Jie Lin; Shih-Hao Wang; Jyun-Rong Lai (২০১১)। "Biologically inspired achromatic waveplates for visible light"। Nature Communications। 2: 363। ডিওআই:10.1038/ncomms1358। পিএমআইডি 21694711। বিবকোড:2011NatCo...2..363J।
দ্য চেরি অরচার্ড

দ্য চেরি অরচার্ড (রুশ: Вишнёвый сад, প্রতিবর্ণীকৃত: Vishnyovyi sad; ইংরেজি: The Cherry Orchard) হল রুশ নাট্যকার আন্তন চেখভ রচিত শেষ নাটক। এটি ১৯০৩ সালের রচিত হয় ও ১৯০৪ সালে প্রথম প্রকাশিত হয়, এবং এই বছরের শেষভাগে এ. এফ. মার্কস পাবলিশার্স থেকে পৃথক সংস্করণ প্রকাশিত হয়। ১৯০৪ সালের ১৭ই জানুয়ারি কনস্তান্তিন স্তানিস্লাভ্‌স্কির নির্দেশনায় মস্কো আর্ট থিয়েটারে এই নাটকটি প্রথম মঞ্চস্থ হয়। চেখভ এই নাটকটিকে কিছু প্রহসন সংবলিত হাস্যরসাত্মক নাটক বলে বর্ণনা করেন, তবে স্তানিস্লাভ্‌স্কি একে বিয়োগান্ত নাটকের মত মঞ্চস্থ করেন। প্রথম মঞ্চায়নের পর থেকে নির্দেশকগণ এর দ্বৈত প্রকৃতি নিয়ে মতবিরোধে জড়ান। এই নাটকটিকে দ্য সিগাল, আঙ্কল ভানিয়া ও থ্রি সিস্টার্স নাটকগুলোর পাশাপাশি চেখভের অন্যতম সেরা চারটি নাটকের একটি বলে বিবেচনা করা হয়। মাদাম লিউবভ আন্দ্রেইয়েভ্‌না রানেভ্‌স্কায়া - একজন ভূস্বামী। পিতের ত্রফিমভ - একজন শিক্ষার্থী ও আনিয়ার প্রেমিক। বরিস বরিসভিচ সিমেয়নভ-পিশচিক - অপর একজন ভূস্বামী ও বৃদ্ধ অভিজাত ব্যক্তি। আনিয়া - লিউবভের ১৭ বছর বয়সী কন্যা। ভারিয়া - লিউবভের ২৪ বছর বয়সী পালিত কন্যা। লিওনিদ আন্দ্রেইয়েভেইচ গায়েভ - মাদাম রানেভ্‌স্কায়ার ভাই। হাস্যরসাত্মক ও বাচাল চরিত্র। ইয়ের্মলাই আলেক্সেইয়েভিচ লোপাখিন - একজন বণিক। এই নাটকের সবচেয়ে সম্পদশালী চরিত্র। শার্লত্তা ইভানভ্‌না - একজন গৃহপরিচারিকা ও আনিয়ার সঙ্গী। ইয়েপিখদভ - একজন কেরানি ও আরেকটি হাস্যরসাত্মক চরিত্র। দুনিয়াশা - একজন গৃহপরিচারিকা। ফির্স - ৮৭ বছর বয়সী গৃহভৃত্য। ইয়াশা - একজন যুবক গৃহভৃত্য। পথচারী স্টেশনমাস্টার ও পোস্টমাস্টার গ্রিশা - লিউবভের পুত্র, যে অনেক বছর পূর্বে পানিতে ডুবে মারা গিয়েছিল। অতিথি, ভৃত্য ও অন্যান্য "Сборник товарищества «Знание» за 1903 год". Книга вторая. СПб., 1904, стр. 29—105. Подпись: А. Чехов. Commentaries to Вишневый сад ওয়েব্যাক মেশিনে আর্কাইভকৃত ৩১ মে ২০১৭ তারিখে. The Complete Chekhov in 30 Volumes. Vol. 13. // Чехов А. П. Вишневый сад: Комедия в 4-х действиях // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. Т. 13. Пьесы. 1895—1904. — М.: Наука, 1978. — С. 195—254. ব্লুম, হ্যারল্ড (৩১ অক্টোবর ২০০৩)। Genius: A Study of One Hundred Exemplary Authors (পুনর্মুদ্রণ সংস্করণ)। গ্র্যান্ড সেন্ট্রাল পাবলিশিং। আইএসবিএন 978-0446691291।  ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: দ্য চেরি অরচার্ড উইকিমিডিয়া কমন্সে দ্য চেরি অরচার্ড সংক্রান্ত মিডিয়া রয়েছে। Full text of The Cherry Orchard (রুশ ভাষায়) Project Gutenberg eText, English translations of several Chekhov plays, including The Cherry Orchard A public domain version of the play (ইংরেজি অনুবাদ) The Cherry Orchard ওয়েব্যাক মেশিনে আর্কাইভকৃত ৪ জুলাই ২০১৮ তারিখে study guide, themes, quotes, teacher resources The Cherry Orchard লিব্রিভক্সে পাবলিক ডোমেইন অডিওবই (ইংরেজি) টেমপ্লেট:দ্য চেরি অরচার্ড
মস্কো আর্ট থিয়েটার

মস্কো আর্ট থিয়েটার হল মস্কোতে অবস্থিত একটি মঞ্চনাটকের কোম্পানি। ১৮৯৮ সালে রুশ মঞ্চনাটক অনুশীলনকারী কনস্তান্তিন স্তানিস্লাভ্‌স্কি নাট্যকার ও নির্দেশক ভ্লাদিমির নেমিরভিচ-দানচেঙ্কোর সাথে যৌথভাবে এটি প্রতিষ্ঠা করেন। এটি সে সময়ে মঞ্চনাটকের আধিপত্য স্থাপনকারী অতিনাটকীয়তার পরিবর্তে স্বভাবজাত মঞ্চনাটকের মঞ্চায়নের স্থান হিসেবে প্রতিষ্ঠিত হয়েছিল। এই থিয়েটারটি স্তানিস্লাভ্‌স্কির পদ্ধতি অনুসরণ করে নিয়মিত নাটক মঞ্চস্থ করত, যা অভিনয় জগত এবং আধুনিক মার্কিন মঞ্চনাটক ও নাটকের বিকাশে খুবই প্রভাবশালী হিসেবে বিবেচিত হয়। মস্কো আর্ট থিয়েটার মঞ্চস্থ নাটকের বছরের ক্রম অনুযায়ী তালিকা নিচে দেওয়া হল। জার ফিওদর ইওয়ানোভিচ, নাট্যকার - আলেক্সেই কনস্তান্তিনভিচ তলস্তয় দ্য সাঙ্কেল বেল, নাট্যকার - গেরহার্ট হাউপ্টমান দ্য মার্চেন্ট অব ভেনিস, নাট্যকার - উইলিয়াম শেকসপিয়ার দ্য সিগাল, নাট্যকার - আন্তন চেখভ অ্যান্টিগন, নাট্যকার - সফোক্লিস হেডা গ্যাবলার, নাট্যকার - হেনরিক ইবসেন দ্য ডেথ অব ইভান দ্য টেরিবল, নাট্যকার - আলেক্সেই কনস্তান্তিনভিচ তলস্তয় টুয়েলফথ নাইট, নাট্যকার - উইলিয়াম শেকসপিয়ার ড্রেইম্যান হেনশেল, নাট্যকার - গেরহার্ট হাউপ্টমান আঙ্কল ভানিয়া, নাট্যকার - আন্তন চেখভ লোনলি পিপল, নাট্যকার - গেরহার্ট হাউপ্টমান দ্য স্নো মেইডেন, নাট্যকার - আলেকসান্দর অস্ত্রোভ্‌স্কি অ্যান এনিমি অব দ্য পিপল, নাট্যকার - হেনরিক ইবসেন হোয়েন উই ডেড অ্যাওয়াকেন, নাট্যকার - হেনরিক ইবসেন থ্রি সিস্টার্স, নাট্যকার - আন্তন চেখভ দ্য ওয়াইল্ড ডাক, নাট্যকার - হেনরিক ইবসেন মাইকেল ক্রেমার, নাট্যকার - গেরহার্ট হাউপ্টমান ইন মাই ড্রিমস, নাট্যকার - ভ্লাদিমির নেমিরভিচ-দানচেঙ্কো দ্য ফিলিস্তিনিস, নাট্যকার - মাক্সিম গোর্কি দ্য পাওয়ার অব ডার্কনেস, নাট্যকার - লিও তলস্তয় দ্য লোয়ার ডেপথস, নাট্যকার - মাক্সিম গোর্কি দ্য পিলারস অব সোসাইটি, নাট্যকার - হেনরিক ইবসেন জুলিয়াস সিজার, নাট্যকার - উইলিয়াম শেকসপিয়ার দ্য চেরি অরচার্ড, নাট্যকার - আন্তন চেখভ ইভানভ, নাট্যকার - আন্তন চেখভ চিলড্রেন অব দ্য সান, নাট্যকার - মাক্সিম গোর্কি "Moscow Art Theatre | History & Facts"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১৫ জানুয়ারি ২০২০।  উইকিমিডিয়া কমন্সে মস্কো আর্ট থিয়েটার সংক্রান্ত মিডিয়া রয়েছে। Official website of the Moscow Art Theatre ইউটিউবে মস্কো আর্ট থিয়েটার চ্যানেল "The Moscow Art Theatre: A Model", a 1917 article by N. Ostrovsky. Victor Manyukov, Vladimir Prokofyev, Angelina Stepanova, and Vasily Toporkov discuss the Moscow Art Theatre and working with Stanislavski at a 1964 Symposium in New York City. Listen at The WNYC Archives.
ছোট মাকড়মার

ছোট মাকড়মার (Arachnothera longirostra) দীর্ঘ ঠোঁটের মধুপায়ী ও মাকড়শাভুক পাখি। এ পাখির ইংরেজি নাম Little Spiderhunter। প্রধানত ভুটান, ব্রুনেই, চীন, কম্বোডিয়া, ভারত, লাওস, মালয়েশিয়া, ফিলিপাইন, মিয়ানমার, থাইল্যান্ড, ভিয়েতনাম ও ইন্দোনেশিয়াসহ বাংলাদেশের চট্টগ্রাম, পার্বত্য চট্টগ্রাম এবং বৃহত্তর সিলেটের চিরসবুজ বনে এদের বিস্তার। সারা পৃথিবীতে ১০ প্রজাতির মাকড়মার পাখি আছে, বাংলাদেশে রয়েছে দু’প্রজাতি। এরা হল দাগি মাকড়মার ও ছোট মাকড়মার। জলপাই রঙের এই গায়ক পাখির দেহ দৈর্ঘ্য ১৬ সে.মি., ওজন ১৩ গ্রাম, ঠোঁটের দৈর্ঘ্য ৩.৪ সে.মি.। প্রাপ্তবয়স্ক পাখির পুরো পিঠ জলপাই রঙের। লেজ কালচে বাদামি, লেজের আগা সাদা। গাল ধূসরাভাব, গলা সাদা, দেহতলের অবশেষ ফিকে হলুদ। চোখ বাদামি, লম্বা বাঁকানো ঠোঁট শিঙ বাদমি। ছেল ও মেয়ে পাখি দেখতে অভিন্ন। বাংলাদেশের সুলভ আবাসিক পাখি এবং বাংলাদেশ বন্যপ্রাণী আইনে এই পাখি সংরক্ষিত। এর প্রাকৃতিক আবাসগুলি হলো উপ-ক্রান্তীয় বা গ্রীষ্মমণ্ডলীয় আর্দ্র নিম্নভূমি বন, উপশহর বা গ্রীষ্মমণ্ডলীয় ম্যানগ্রোভ বন এবং উপ-ক্রান্তীয় বা ক্রান্তীয় আর্দ্র মন্টেন বন। এটি সাধারণত ক্যানোপির নিচে পাওয়া যায়। এগুলি উদ্যানেও পাওয়া যায়, বিশেষত ফুলের দ্বারা আকৃষ্ট হয় যা অমৃত ফল দেয়। সাধারণত একা কিংবা জোড়ায় থাকে। বৃক্ষতলে জন্ম নেয়া লতাগুল্মের ঝোপে এরা খাবার খোঁজে। খাবার তালিকায় আছে ফুলের মধু, মাকড়সা এবং ছোট পোকা। খাবার খোঁজার সময় এরা অবিরতভাবে ডাকে। মে-আগস্ট মাসে কলাপাতা অথবা অন্য কোন বড় পাতার নিচে ছন, ঘাস ও পাত দিয়ে বাসা বানিয়ে ডিম পাড়ে। ডিম বাদামি ছোপসহ পাটকিলে সাদা থেকে স্যামন -বেগুনী। ডিমের সংখ্যা ২-৩টি। উভয় পাখি মিলে ডিমে তা দেয় এবং ছানা পালন করে। "Arachnothera longirostra"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 26 de noviembre de 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beehler,B; Raju, KSRK; Ali,Shahid (১৯৮৭)। "Avian use of man-disturbed forest in the Eastern Ghats, India"। Ibis। 129 (2): 197–211। ডিওআই:10.1111/j.1474-919X.1987.tb03201.x।
খয়রাগাল শালিক

খয়রাগাল শালিক (Agropsar philippensis) স্টারনিডি পরিবারের একটি শালিক প্রজাতি। সাধারণত খয়রাগাল শালিক জাপান এবং স্যাখালিন ও কুরিলেস রাশিয়ান দ্বীপপুঞ্জগুলোতে বংশবৃদ্ধি করে; তবে শীতকালে তাইওয়ান, ফিলিপাইন এবং উত্তর বোর্নিওতে বংশবৃদ্ধি করে থাকে। পূর্বে এদেরকে স্টারনাস (Sturnus) গণের অন্তর্ভুক্ত করা হতো। কিন্তু পরবর্তীতে ২০০৮ সালে প্রকাশিত দুটি আণবিক ফাইলোজেনেটিক গবেষণার ফলাফলের ভিত্তিতে বর্তমানে খয়রাগাল শালিককে অ্যাগ্রোপসার গণে অন্তর্ভুক্ত করা হয়। বাংলাদেশের জন্য এটি একটি নতুন প্রজাতির পাখি এবং নতুন প্রজাতির শালিক। ইংরেজি নাম Chestnut-cheeked Starling এর সঙ্গে সাদৃশ্য রেখে পাখিটির খয়রাগাল শালিক নামকরণ করা হয়েছে। ভারতীয় উপমহাদেশে দুইবার শালিকের এ প্রজাতিটিকে দেখা গিয়েছে। ভারতে আসামে ২৮ মার্চ ২০০৬ সালে একটি পুরুষ খয়রাগাল শালিক দেখা গিয়েছিল। খয়রাগাল শালিক প্রজননকালীন সময় কাটায় জাপানের কয়েকটি দ্বীপে এবং ফিলিপাইনে বাকী সময় বসবাস করে। এরা মূলত একপ্রকার পরিযায়ী পাখি। ফিলিপাইনস দ্বীপমালা প্রধানত এদের শীতকালীন আবাসস্থল। তবে তাইওয়ান, মালয়েশিয়া, হংকং এবং দক্ষিণ কোরিয়াতেও এ পাখি দেখা গিয়েছে। সেপ্টেম্বর মাসের শেষের দিকে এরা প্রজননভূমি জাপান ছেড়ে যায় এবং এপ্রিল-মে মাসে আবার সেখানে ফিরে আসে। সাধারণত এই শালিক বন, গ্রামের জঙ্গলে, শহরের কাছে ঘন গাছে বিচরণ করে। গাছের ফোকরে বাসা বানায়। তবে জাপানে কাঠের বক্সেও বাসা বানাতে দেখা গেছে। এপ্রিল-মে মাসে বাসা তৈরি করে এবং ডিম পাড়ে। প্রজনন মৌসুমের পর জোড়া বিচ্ছিন্ন হয়ে যায়। BirdLife International (2016)। "Agropsar philippensis"। বিপদগ্রস্ত প্রজাতির আইইউসিএন লাল তালিকা। সংস্করণ 2018.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ 9 de septiembre de 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://boomerangclub.ru/up/images/informaciya/priroda-sakhalina-i-kuril/multemediinie-diski/red%20book/an/red_info/02_114.htm Zuccon, D.; Pasquet, E.; Ericson, P.G.P. (২০০৮)। "Phylogenetic relationships among Palearctic-Oriental starlings and mynas (genera Sturnus and Acridotheres: Sturnidae)"। Zoologica Scripta। 37: 469–481। ডিওআই:10.1111/j.1463-6409.2008.00339.x।  Lovette, I.J.; McCleery, B.V.; Talaba, A.L.; Rubenstein, D.R. (২০০৮)। "A complete species-level molecular phylogeny for the 'Eurasian' starlings (Sturnidae:Sturnus, Acridotheres, and allies): Recent diversification in a highly social and dispersive avian group"। Molecular Phylogenetics and Evolution। 47 (1): 251–260। ডিওআই:10.1016/j.ympev.2008.01.020।  Gill, Frank; Donsker, David, সম্পাদকগণ (২০১৮)। "Nuthatches, Wallcreeper, treecreepers, mockingbirds, starlings, oxpeckers"। World Bird List Version 8.1। International Ornithologists' Union। সংগ্রহের তারিখ ১১ মে ২০১৮।
রুপেল শকুন

রুপেল শকুন বা র‌্যাপেল গ্রিফন শকুন (Gyps rueppelli) একটি বড় আকারের শকুন যা মধ্য আফ্রিকার সাহেল অঞ্চল জুড়ে পাওয়া যায়। আবাসন সংকট, ক্ষতিকর বিষক্রিয়া ও অন্যান্য কারণে বর্তমান এর জনসংখ্যা হ্রাস পাচ্ছে। রুপেলের বিচরণ পরিসর আফ্রিকার সাহেল অঞ্চল জুড়ে বিস্তৃত যেখানে তাদেরকে তৃণভূমি, পর্বত এবং বনভূমিতে দেখা যায়। এই আবাসগুলিতে এটা এখন খুবই সাধারণ হয়ে গেছে যে রুপেল শকুনগুলো এই জায়গায়গুলোতে বিশেষত তাদের পরিসরের পশ্চিমাঞ্চলে ব্যাপকহারে হ্রাস পাচ্ছে। তুলনামূলকভাবে এরা ধীরগতির পাখি,৩৫ কিলোমিটার প্রতি ঘণ্টা (২২ মা/ঘ) গতিতে উড়তে পারে। তবুও প্রতিদিন এদেরকে ৬-৭ ঘণ্টা ধরে উড়ে বেড়াতে হয় এবং খাবার খুঁজে বের করার জন্য বাসা হতে ১৫০ কিলোমিটার (৯৩ মা) দূর পর্যন্ত ভ্রমণ করতে হয়। রুপেল শকুন অত্যন্ত সামাজিক ও দাঁড়িয়াল পাখি। বাসা বাঁধা এবং বড় বড় পালে খাবার খাওয়ার জন্য জমায়েত হয়ে থাকে। এই প্রজাতির শকুনেরা সাধারণত একগামী হিসাবেই বিবেচিত, এরা আজীবনের জন্য প্রজনন জোড়া (দম্পতি) গঠন করে। জোড়া গঠনের পরে রুপেল জুটি একসাথে লাঠি, ঘাস এবং পাতা সংগ্রহ করে যা তারা অন্যের বাসা থেকে সংগ্রহ বা চুরি করে আনে। বাসা নির্মাণের পর পিতা-মাতা উভয়েই ৫৫ দিন ব্যাপী ধারাবাহিকভাবে ডিমে তা দেওয়ার কাজে অংশীদার হন। ডিম ফুটে ছানা বের হওয়ার পরে, বাবা-মা উভয়ই প্রায় ১৫০ দিন পর্যন্ত অপত্যের খাওয়াদাওয়া ও যত্ন নেন। "Gyps rueppellii"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rüppell's Vulture (Gyps rueppelli) - BirdLife species factsheet"। www.birdlife.org। ২০১৫-০৯-১২ তারিখে মূল থেকে আর্কাইভ করা। সংগ্রহের তারিখ ২০১৬-০২-২৯।  "Ruppell's griffon vulture"। Smithsonian's National Zoo (ইংরেজি ভাষায়)। ২০১৬-০৪-২৫। সংগ্রহের তারিখ ২০১৮-০২-১৮।  "Rüppell's Vulture - Facts, Diet, Habitat & Pictures on Animalia.bio"। Animalia। সংগ্রহের তারিখ ২০১৯-১০-৩০।  "Rueppell's griffon videos, photos and facts - Gyps rueppellii"। ARKive (ইংরেজি ভাষায়)। ২০১৬-০৩-২২ তারিখে মূল থেকে আর্কাইভ করা। সংগ্রহের তারিখ ২০১৬-০২-২৯।